Halfdan Rui

Halfdan Rui (født 18. september 1905 i Oslo, død 2. mars 1978 samme sted) var en norsk gravørmester.

Rui var utdannet ved Statens håndverks- og kunstindustriskole og begynte som gravør i 1921. Også faren, Hellik Rui, var gravør og Halfdan Rui overtok gravørfirmaet etter sin far da han døde i 1939. Begge signerte sine gravørarbeider med signaturen «H. Rui». Firmaet hadde lokaler og verksted i Underhaugsveien 9  i Homansbyen i Oslo.

Ruis gravørforretning laget medaljer, seglstamper, signetringer, finere papirvarer og andre arbeider. Blant annet hadde firmaet ansvar for offentlige segl og medaljer. Det laget videre stempler for Postverket. Firmaet spesialiserte seg også på heraldiske arbeider og utførte slektsvåpen.<ref>«Gravørfirmaet H. Rui 75 år», Aftenposten, morgennummeret 3. desember 1973, s. 15.</ref>

Han var engasjert i Norsk Gravørmester Forening, der han var formann i to perioder (1948–1957 og 1959–1963). Rui mottok foreningens fremste utmerkelse, Den skarpe stikkel'' i gull.

Rui var også en kjent som numismatiker og botaniker. Han publiserte artikler i begge emner. Han var konsultativt medlem av komite for norske lavnavn i Norsk Botanisk Forening og også æresmedlem i foreningen.

Referanser

Eksterne lenker 
 Arbeider av Halfdan Rui , Universitetsmuseenes mynt- og medaljesamlinger

Norske gravører
Personer fra Oslo
Fødsler i 1905
Dødsfall i 1978